**Referat fra bestyrelsesmøde tirsdag d. 21.6 2022, kl. 10.30 - 13.30 på Arbejdermuseet.**

**Deltagere:**

Claus K. Jensen, Søren Bak-Jensen; Berit Anne Larsen; Mette Sandhoff Mansa; Nikolaj Scharff;

Lisbeth Lund. Jens Refslund. Virtuelt: Julie Bouchet; Anni Mogensen.

Afbud: Lise Ræder Knudsen; Tine Blicher- Moritz; Ingeborg Svennevig; Johan Møhlenfeldt

Fra Sekretariatet: Lene Larsen; Ida Bennike; Dorthe Hammerich, Nils M. Jensen (ref.)

**1. Godkendelse af dagsorden**

*Beslutning:* Godkendt

**2. Referat fra bestyrelsesmøde d. 31.3 og 2.5 2022**

Jfr. forretningsordenen er referater godkendt i fald der ikke er indsigelser inden 14 dage. Inden kommentarer.

**3. Bestyrelsens sammensætning dags dato**

I forhold til konstituerings-bestyrelsesmødet er der sket ændringer i det både Lise Pennington, ARoS (kunst) og Peter Gravlund Nielsen, Østsjællands Museum (natur) begge er opsagt fra deres stillinger – og således ikke kan være i ODM’s bestyrelse. Ifølge vedtægterne overtager suppleanterne for kunst: Lisbeth Lund og for natur: Julie Bouchet de ledige pladser (i det dog Julie Bouchet går på barselsorlov)

**4. Nyt fra Sekretariatet**

*a. ”Museernes grønne akademi” (MGA)* *– og projektet ”Green Attractions”*

*Baggrund:* Ansøgning til Augustinusfonden blev afleveret d. 18.5.22. Dorthe Hammerich redegjorde for helt aktuel status: Ansøgningen på 5.767.500 kr. er imødekommet 😊 – der afventes tilsagnsskrivelse fra fonden før yderligere udmelding. Projektet igangsættes d. 1.10.22.

Sideløbende er initiativet ”*Green Attractions”* igangsat – og med flere potentielle ansøgere fra museumsside. Der blev afholdt ODM-webinar om projektet i samarbejde med Horesta d. 1.6 – hvor mere end 20 deltagere viste sagen interesse. Officielt lancering af projektet sker mandag d. 29.8. på Eksperimentarium.

*Beslutning:* Meddelelsen vedr. MGA blev modtaget med applaus! Det blev understreget i debatten, at der bør være fokus på at synliggøre, at projektet skal ses i sammenhæng med- og forlængelse af lignende initiativer vedr. grøn omstilling, som der er mange af i øjeblikket, men målrettet museumssektoren. Indhøstede erfaringer bør/skal deles med den øvrige kultur-sektor, i det omfang det er muligt.

*b. Danske Museers Efteruddannelse (DME):*

*Baggrund:* Uddannelseschefen redegjorde for aktuel status: årets måltal for afholdelse af efteruddannelse er ved 1. halvår nået, og der kan generelt konstateres stor bevågenhed om DME’s aktiviteter. Samtidig er en række nye lovende efteruddannelsesformater under udvikling. Ida Bennike opfordrede til at flere i bestyrelsen vil deltage vedr. udvikling af formater, efter løbende forespørgsler fra DME. Eneste alvorlige problemstilling er de rigide krav til afvikling- såvel som afrapportering til SLKS for de 1.5 mio. kr. der stilles til rådighed for DME. Det store fokus på at de bevilligede midler alene skal gå til statslige- og statsanerkendte medarbejderes efteruddannelse er ok, men de meget stramme krav til afrapportering, som selv ODM’s revisor udtrykker er meget vanskelige at opfylde, gør det vanskeligt. En ny ansøgningsrunde for de kommende år – og gerne mere end 2 år – for at skabe ro og mulighed for langtidsplanlægning påbegyndes i august.

*Beslutning:* Bestyrelsen udtrykte stor anerkendelse for DME’s arbejde - og opfordringen til at deltage i udvikling af nye formater afstedkom tilsagn fra Mette Mansa, Jens Refslund og formanden – der alle vil videresende til relevante kollegaer for kvalificering.

*c. ODM’s forretningsorden*

*Baggrund:* Iflg. gældende forretningsorden skal bestyrelsen have fremsendt forretningsordenen – og underskrive et eksemplar.

*Beslutning:* den gældende forretningsorden blev underskrevet af de tilstedeværende. Eksemplaret beror herefter i ODM’s arkiv.

*d. Indstilling af medlem til SLKS-udvalg for data og analyse*

*Baggrund:* Vi har ledt efter et medlem til det nye udvalg i SLKS. Formandskabet indstiller, efter forespørgsel, at for ODM deltager museumsdirektør Kristoffer Jensen, Industrimuseet i Horsens.

*Beslutning:* Indstilling blev taget til følge. Kristoffer Jensen er siden blevet indstillet til SLKS - og har efterfølgende takket for valget.

*e. Indstilling af sagkyndige med ekspertise inden for kulturarvsområdet til Miljø- og Fødevareklagenævnet*

*baggrund:* ICOMOS Danmark, Danmarks Naturfredningsforening, Landsforeningen for bygnings- og landskabskultur og ODM har fået indstillingsret til i fællesskab at indstille sagkyndige med ekspertise inden for kulturarvsområdet til Miljø- og Fødevareklagenævnet (i forbindelse med den seneste ændring af museumsloven) ODM har sammen med de øvrige indstillet Jane Jark Clausen, cand.mag. i Middelalderarkæologi, arkæologisk leder, administration og udgravninger, Københavns Museum (ODM’s kvindelige kandidat) Carsten Paludan-Müller, mag.art./ph.d. i Forhistorisk Arkæologi, pensioneret og Affiliated Researcher, Cambridge Heritage Research Centre (Cambridge University) og Lone Søderkvist Kristensen, ph.d. i Landskabsplanlægning, lektor ved Landskabsarkitektur & Planlægning, Institut for Geovidenskab og Naturforvaltning. (ODM havde flere kandidater i spil)

Efterfølgende mødet er det meddelt fra Nævnenes Hus, at Jane Jark Clausen er indstillet som medlem f nævnet med Carsten Paludan-Müller som suppleant. ODM’s kandidat indtager således pladsen i nævnet 😊

*Beslutning:* Blev taget til efterretning.

*f. Høringssvar til Bolig- og Planstyrelsen vedr. udkast til ændring af bygningsreglementet 2018 (BR18)*

Baggrund: Flere museer og en henvendelse fra ODM’s forvalternetværk klargjorde, at der er store problemer med ændrede ganske bureaukratiske og fordyrende regler vedr. brand- og bygningsreglementet, der trådte i kraft d. 1.1. 2022. På den baggrund forestod ODM, på vegne af Dansk Kulturliv, at udarbejdet et høringssvar. Direktøren redegjorde for baggrunden for høringssvaret.

Beslutning: Blev taget til efterretning.

**5. Aktuel museumspolitik. Hvor er vi?**

*Baggrund:* Formanden og direktøren redegjorde for aktuelle politiske forhold:

ODM har, på opfordring at et medlem været involveret (opslag på hjemmesiden og deling på sociale medier) i debatten om *DR-programmet ”Ellen Imellem*” (på forskernes side) Nikolaj Scharff takkede på vegne af dir. Peter Kjærgaard, SNM, der har været involveret i sagen, for ODM’s involvering.

Der har været *afholdt 2. udvalgsmøde i SLKS Museumsudvalg* d. 13.6. hvor tematikken skulle være de mindre statsanerkendte museers rolle og økonomi. Det blev dog ændret til en debat om at tage afsæt i museernes rolle i samfundet – at lave en analyse heraf – og i sammenhæng hermed se på museernes bestyrelsesarbejde, som kan rumme en nøgle til udvikling af museumsområdet. Formanden havde foreslået at næste møde i udvalget passendende kunne afholdes på ODM’s faglige årsmøde i november.

Temaet Finanslov 2023: Sammen med *Dansk Kulturliv arbejdes der på et samlet oplæg til finanslov*, der som sidste år har fokus på børns og unges tilgang til kultur, kultur i hele landet og kultur som aktiv i sundhedsfremme.

*DR’s arkiver.* I medieforliget er ODM’s ønsker til arkivets placering og tilgængelighed på KB taget til følge. Der er også afsat midler til opgaven. Vi kan således notere at vores synspunkter fremført siden 2014 nu endelige ser ud til at ske fyldest 😊 Det er aftalt, at KB og ODM efter sommerferien laver en kampagne for hvordan museer nemmest kan få let adgang til DR’s spændende materiale.

*SLKS Brugerundersøgelse* udkom d. 16.6 – og uden ODM havde set undersøgelsen på forhånd, som det ellers er aftalt. Formanden redegjorde for det absurde her i – og at det i øvrigt er en meget positiv evaluering af museernes ageren, ikke mindst på børne- og ungeområdet med stærkt stigende tilfredshed. Det til trods var SLKS udmelding centreret om at børn og unge ønsker mere aktivitet og involvering, der helt overskyggede de overordentligt positive resultater. Formanden havde en indlæg herom i Kulturmonitor d. 17.6.

*DM – Kultur, Anders Dalsager med kritik af i Altinget* af dårlige arbejdsvilkår på DM-kulturs område. Artiklen blev kort debatteret, og det besluttedes at tage kontakt for møde, sådan som artiklen lagde op til. Alle er selvfølgelig interesserede i et godt arbejdsmiljø på museerne. Udfordringer og løsninger bør kunne adresseres i fællesskab.

*Beslutning:* Fremlæggelsen blev efter debat om de enkelte punkter taget til efterretning

**6. Udvalget vedrørende Nyt ODM (fast punkt)**

*Baggrund:* Udvalget (fra bestyrelsen): Claus Kjeld Jensen (formand), Søren Bak Jensen og Anni Mogensen– og eksterne: Anne-Mette Villumsen, Mads K. Holst og Peter Thor Andersen havde møde d. 10.6. I udvalget var også Lise Pennington, der pga. ophør på ARoS er udtrådt af udvalget. Referat fra udvalgets første 2 møder er fremsendt (med dagsordenen) ref. fra det 3. møde, d. 10.6, blev fremlagt af formanden med en redegørelse for status – og de næste skridt – herunder inddragelse af medlemmerne, hvilket i fysisk form sker næste gang på chefnetværksmødet d. 14.-15.9 i Middelfart. Udvalget har næste møde i Faaborg d. 31.8. (med fokus på økonomiske modeller for ODM og arbejde forud for præsentation af udvalgsarbejdet på Chefnetværksmødet – og siden d. 23.9 i Varde – kort tid efter chefnetværksmødet.

Formanden refererede til udvalgets samtale om repræsentationen i udvalget er dækkende – og om der f.eks. mangler repræsentation for et mindre museum – eller om det er et problem, at der er tre fra bestyrelsen, flere repræsentanter for netværket af museumsattraktioner i udvalget? Derudover redegjorde formanden for fokus på at en læring fra udvalgsarbejdet er, at de faglige opdelinger (kunst, natur og kultur) ikke giver så meget mening mere, at den samlede repræsentation i bestyrelsen er til vurdering, og at der i det kommende arbejde vil blive sat fokus på missions – og vision for fremtidens ODM – og i hvilke politikområder ODM skal varetage – og i forlængelse heraf italesætte hvilke områder der evt. skal forbigås. Sluttelig betonede formanden, at det er vigtigt at debatten om et nyt ODM ikke udarter sig til en ressourcedebat mellem museerne. Vi bør fokusere på hvor vi er stærke i en samlet diskussion om museernes opgaver for fremtiden – og dermed også hvor ODM bør være politisk aktiv. Se endvidere fremsendte ref. fra udvalgets møder.

*Beslutning*: Ref. fra de tre første møder bør fremsendes samlet (er efterfølgende fremsendt) og der bør være fokus på at informere bestyrelsen løbende, da det er af stor vigtighed, at den samlede bestyrelse kan se sig i udvalgets arbejde. Debatten om repræsentation mundede ud i at udvalget fortsætter i sin nuværende størrelse – det vurderes, at arbejdet er så langt fremskredet, at nye medlemmer vil betyde tilbageslag i fremdriften i arbejdet. Bestyrelsen har siden mulighed for samlet stillingtagen ud fra udvalgets kommende anbefalinger. Herudover var der ros til udvalgets hidtidige indsats.

**7. Forskningsudvalget (fast punkt)**

*Baggrund:* Henrik Harnow er forperson for udvalget. Alle tidligere medlemmer: Nikolaj Scharff (ODM’s bestyrelsesrepræsentant), Camilla Jalving, Flemming Just, Kent Olsen, Gertrud Hvidberg Hansen og Mette Løvschal har givet tilsagn om at fortsætte. Lars Højer fra NM har tidligere meddelt at ville deltage. Der arbejdes på at udvide udvalgets medlemskreds (gerne fra et mindre museum).. Næste møde er planlagt til d. 1.7. Her er temaerne: forskertitler, NM’s ide om et råd for anvendt museumsforskning, PURE forskningsregistreringssystem, SLKS forskningspuljer – og ansøgninger til samme.

*Beslutning:* Fra bestyrelsen er tidligere foreslået Anna Schramm Veilby fra Fuglsang Kunstmuseum til udvalget – direktøren bringer videre. Forskningsudvalgets tema om forskertitler affødte debat om vigtigheden i, at bestyrelsen inden længe skal tage en grundig debat af museumsforskning – og evt. indspil til forskningsudvalgets arbejde.

**8. Arkæologisk Udvalg (fast punkt)**

*Baggrund:* Udvalget har senest afholdt virtuelt møde. Formand for udvalget Mads Runge (der også er ODM’s valgte medlem i SLKS Arkæologiske Udvalg) og udvalgsmedlem Mette Løvschal har sammen med direktøren i foråret arbejdet på at gøre arbejdet med det gøre forskningschartret færdigt. Formanden, der er medlem af udvalget, redegjorde for de vide perspektiver for deling af forskningsbaseret vides, som vil kunne anvendes indenfor andre forskningsområder. Udvalgets medlemmer har senest forholdt sig til en bekendtgørelse: ”Høring over udkast til bekendtgørelse om ændringer af underordnet betydning på beskyttede fortidsminder” - som følger op på tidligere ændring af museumsloven.

*Beslutning:* Redegørelsen blev tagettil efterretning.

**9. Udvalg vedr. turisme- og oplevelsesøkonomisk strategi (fast punkt)**

*Baggrund:* Udvalget har fået ny formand: Louise Jacobsen, Kbh. Museum. I stedet for formanden er direktør for Ringkøbing Skjern Museum, Mette Bjerrum med i udvalget, der desuden består af Anne Walther, Ulla Schaltz, Julie Bouchet, Andreas Bonde Hansen (ekstern)), Brian Wiborg, Lene Høst-Madsen og Søren Moesgaard Bjørnsen. Møde d. 29.4 i Skanderborg med fokus på Dansk Kyst- og Naturturisme, der præsenterede et kulturturismeprojekt med fremvisning af en række nye muligheder for dataopsamling og kundekendskab. Derudover fokus på udvalgets spørgeskema vedr. museernes engagement i turisme-organisationsarbejdet og et kommende turismeseminar d. 26.9, på Jernbanemuseet i Odense, med fokus på kunderejsen *før-under-efter* og opsamling af data. Julie Bouchet redegjorde for online møde d. 10.6, hvor ønsket om indflydelse på skabelsen af Kulturens Analyseinstitut, arbejdet på at skabe en ensartet turistdefinition – og færdiggørelse af såvel spørgeskema vedr. museernes engagement i turisme-organisationsarbejdet og det kommende turismeseminar var til debat. Derudover meddelte Julie Bouchet at hun inden længe går på barsel– og at der bør vælges en repræsentant fra bestyrelsen til udvalget.

*Beslutning:* Redegørelsen blev taget til efterretning. Søren Bak-Jensen stiller sig til rådighed for at deltage i udvalget. Derudover debatteredes hvem der kan sidde i ODM’s udvalg. Det besluttedes, at det alene kan være medlemmer af ODM – evt. suppleret med videns-institutioner uden kommerciel interesse i museumsdrift, hvilket får indflydelse på turismeudvalgets sammensætning. Søren Bak-Jensen taler med udvalgets formand.

**10. Dansk Kulturliv**

*Baggrund:* 9.5 afholdtes online møde om status og fremtidsperspektiver for Dansk Kulturliv. Flere fra bestyrelsen deltog. I forbindelse med formanden for Dansk Kulturlivs oplæg blev Dansk Kulturlivs opgaver såvel som hidtidige opgavevaretagelse rammen for samtalen, hvor de deltagende forpersoner fra 5 af organisationerne alle roste initiativet og de hidtidige resultater. Pkt. udgik pga. tidnød.

**11. Partnerskabsaftale med DR**

*Baggrund:* DR og ODM har gennem længere tid (fra før Covid19) arbejdet på en partnerskabsaftale, hvor museerne og DR har mulighed for i god tid at informere om større tiltag, hvor der med fordel kan samarbejdes. Et 1. udkast til rammeaftale med afsæt i 2 årlige møder (i både øst- og vest DK) og oplæg om samarbejdets karakter er debatteret, og det er besluttet at afprøve aftalen med afsæt i møder (ultimo juni og primo august) i helt aktuelle samarbejdsrelationer med to museer: Vestsjællands Museum (primært vedr. efterårets store DR-satsning om Carmen Curlers og Nationalmuseets samarbejde primært vedr. den aktuelle Grønlandssatsning o.a. tiltag.

*Beslutning:* Direktøren redegjorde for møder d. 27.6 i Holbæk og 10.8 på NM. Anni Mogensen refererede kort til nogle af de tiltag, hvor DR og NM har arbejdet på fælles projekter – og med plads til forbedring af samarbejdet. Endvidere blev der fremsat ønske om at inddrage DR’s prissætning for ydelser i samtalen om partnerskab. Herefter blev redegørelsen taget til efterretning.

**12. PURE.**

*Baggrund:* ODM har en plads i styregruppen vedr. PURE - der er en forskningsdatabase, som bruges til at indsamle, vedligeholde og synliggøre forskning, publikationer og andre aktiviteter blandt (museernes) forskere. ODM har i en længere periode arbejdet for at PURE blev museernes måde at indberette forskning til SLKS. Tidligere var posten varetaget af (formand) Flemming Just. Der skal således findes et nyt medlem til styregruppen, der mødes ca. en gang halvårligt (på det Kongelige Bibliotek der driver databasen). Det blev fra formandskabet indstillet, at der findes en repræsentant for Forskningsudvalget der kan repræsentere ODM i udvalget.

*Beslutning:* Redegørelsen blev taget til efterretning – og med det ønske, at der findes en repræsentant i forskningsudvalget til posten i PURE.

**13. NEMO konference 9.-11.10 i Loulé, Portugal**

*Baggrund:* ODM deltager med op til tre deltagere – herunder to fra bestyrelsen i i NEMO’s årskonference. I år er overskriften: Innovation begins within – resilient museums in time of disruptions.

*Beslutning:* Formanden og Anni Mogensen meddelte interesse for at ville deltage i konferencen. Endelig tilmelding i august.

**14. Folkemødet d. 16.-19.6 – og Kulturmødet d. 24.-27.8**

*Baggrund:* Jens Refslund og sekretariatet repræsenterede ODM på Folkemødet. Refslund redegjorde for sine iagttagelser som ny på Folkemødet – og hæftede sig ved at det er svært at holde fokus i det store debatmøde, men at man ”må plukke” i debatter og holdninger samt ved fællesskabet i Dansk Kulturliv og blandt ODM’s udvalgte til mødet. Fællesskabet i Dansk Kulturliv kan klart udvikles de kommende år. Til Kulturmødet på Mors er ODM også til stede, både sammen med Midtjyske Museer og Region Nord – og med Dansk Kulturliv - der begge har lavet et ambitiøst program. Her er ODM’s bestyrelse også velkommen til at deltage.

*Beslutning:* Foreløbig vides det, at sekretariatet er til stede – og at Berit Anne Larsen deltager. Sekretariatet spørger ud i beg. af august om flere vil med.

**15. Kalender 2022**

Beslutning: Direktøren sendes Outlook - kalenderinvitation til bestyrelsens kommende møder og arrangementer

**16. Evt.**

a. Søren Bak-Jensen foreslog, den knappe tid i betragtning, at orienteringspunkter på dagsordenen lægges i separat bilag – og dermed ikke belaster den mere holdningsprægede del af dagsordenen. Bestyrelsen bifaldt ideen, og der vil fra næste indkaldelse blive eksperimenteret med dagsordenen.

b. Direktøren redegjorde for invitation til d. 1.9 hvor Udenrigsministeriet og Kulturministeriet har indkaldt til møde om Danmarks internationale kultursamarbejde – under de tre temaer: bæredygtighed, tech. og den demokratiske samtale og land og by. Det besluttes senere hvem fra bestyrelsen der kan deltage.

Med venlig hilsen

Nils M. Jensen